تغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صلي على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
في العالمين انك حميد مجيد ذكرنا ان للحديث الصحيح شروطا خمسة لخصها العلماء في قولهم هو يعني الحديث الصحيح ما اتصل سنده بنقل العدل الضابط عن مثله الى منتهاه من غير شذوذ ولا علة
هو ما اتصل سنده بنقل العدل الضابط عن مثله الى منتهاه منتهى الاسناد ايا كان اذا كان مرفوعا الى النبي عليه الصلاة والسلام او اذا كان موقوفا على الصحابة او اذا كان مقطوعا على التابعين ومن دونهم
ولي انواع الاحاديث المرفوع والموقوف والمقطوع ده هو منتهى الاسناد مش لازم منتهي الاسناد يكون عن النبي عليه الصلاة والسلام انما منتهى الاسناد الى قائله ايا كان هذا القائل متقدم الطبقة او نازل
الى منتهاه من غير شذوذ ولا علة. واحنا كنا في المرات الماضية كلها بنتكلم عن الشرط الاول من هذه الشروط الخمسة وهو اتصال الاسناد وذكرنا ان القوادح الاتصال الذي يقدح في الاتصال اذا كان موجودا لا يكون السند متصلا قلنا انهم كم؟ خمسة
او ستة قوادح الاتصال التعليق والاعضال والانقطاع والارسال والتدليس والارسال الخفي يعني هناك بعض العلماء يخلي يعني الانسان الخفي داخل مع التدريس يعني زي الخطيب وغيره لكن احنا سنفرده بالذكر من اجل ان نبين الفرق بينه وبين التدليس
فرق بينه وبين التدليس واخر محاضرة المرة اللي فاتت كنا بنتكلم عن التدليس وذكرنا ان تدليس انواعا ان تدليس انواع تديس الاسناد وتدليس الشيوخ وتدليس التسوية وتدليس القطع وتدليس السكوت
وتدليس البلدان والاماكن. ست انواع من انواع التدليس واصل التدليس مأخوذ من الدنس وهو الظلمة كأن امر الحديث خفي على الناقد فشبه بانه لما اه يعني اه اغمي علي او غمي علي شبه بانه ايه؟ بانه يعني اه ظلام يعني غير واضح
اكثر الانواع دورانا في الاسانيد هو تدليس الايه الاسناد. تمام وتدليس الاسناد تعريفه ان يروي الراوي عن شيخه الذي سمع منه ما لم يسمع منه بلفظ محتمل اللفظ المحتمل كان يقول عن
عن فيها شوب اتصال وشوب انقطاع غير المدلس لو قال عن فلان يقبل على يحمل على الاتصال على طول يعني مالك عن نافع يعني تقريبا لم ارى في اسناد من الاسانيد ان مالكا قال حدثني نافع
خالص مالك عن نافع عن ابن عمر اسناد مذهب ذهبي مالك عن نافع عن ابن عمر مسلا ابو الزناد عن الاعرج عن ابي هريرة دي كلها اساليب بترعب العنعنة. ما فيش حد يقول انه منقطع
ليه؟ لان ابو الزناد غير مدلس اصلا فغير المدلس لو استخدم لظة عن بتمشى على طول يكون الاسناد متصل انما الاشكال اذا قال المدلس عن عشان كده قلت لك عن
كاداة تحمل فيها شوب واتصال وشوب انقطاع. اتصال مع غير المدلس وبتبقى انقطاع مع المدلس. لابد المدلس ان يقول حدثني وزكرنا او فسرنا في المرة الماضية ايه معنى ان يروي الراوي عن شيخه الذي سمع منه ما لم يسمع منه
انه انتم تحضرون مجلسي وانتم تسمعون مني يقينا ولكن بعضكم سافر او غاب عن الدرس اي سبب من الاسباب فهو محتاج بالمجلس الذي غاب عنه ان يروي الاخبار التي انا ذكرتها
وهو ما كنش حاضر فلابد ان يروي عمن حضر عني فلو فلو افترضنا انه زيد مسلا الذي غاب فيروي عن عمرو عني بدل ما زيد كان يقول مباشرة حدثني ابو اسحاق
هو الان مضطر ان يقول حدثني عمرو عن ابي اسحاق يبقى نزل ايه يبقى نزل درجة لأ هو بقى مش عايز ينزل الدرجة دي فيقوم ينزل عمرو يسقطه بالاسناد ويقول عن ابي اسحاق مباشرة
ادي معنى ايه؟ التدليس فزيد لقيني وسمع مني ولكن في هذا الخبر الذي لم يسمعه مني دلسه بان اسقط من حدثه وهو عمرو عشان كده بنقول هو الراوي اللي هو زيد
الراوي الذي سمع من شيخه لانه بيحضر على طول وحدث عنه ما لم يسمع منه انما سمعه من عمرو فاسقطه وطلع على الشيخ مباشرة بلفظة عن. وقلت طبعا هو مستحيل يقول حدثني
لانه كان غايب لو قال حدثني يبقى كداب على طول سيسقط حديثه لا لانه مدلس ولكن لانه ايه كذاب تمام ده تدليس الاسناد. ولهذا النوع اكثر الانواع دورانا بالاسانيد النوع التاني تدليس الشيوخ اللي احنا ذكرناه برضه المرة اللي فاتت
انا يعني ازكر به تدليس الشيوخ هو ان ينسب الراوي شيخه اما الى جد بعيد او الى كنية غامضة غير مشهورة حتى لو كان الراوي يكنى بها يعني انت عارف احيانا الراوي
قد يكنى باكثر من كنية هناك راوي اسمه عبدان تسنية عبد عبدان في طبعا عبدان متقدم احد شيوخ البخاري وفيه عبدان متأخر لكن عبدان اسمه عبدالله بن عثمان طب ليه قيل في عبدان
قال لك لانه له كنيتان ابو عبدالله وابو عبدالرحمن فممكن يكون مشهور بكنية اكسر من كنية تمام فالمدلس يوم يذكره بالكنية الغريبة او البعيدة او ينسبه الى قبيلته فهو اسلمي مسلا
وهو ابو عبدالله يبقى ابو عبدالله الاسلمي وليس في العادة ان هو بينسب هكذا لكنه من قبيلة اسلم والراوي ده ضعيف وهو مش عايز النقاد يعرفوه لان لو عرفوه هيسقطوا الخبر
فيقوم اما ان يكنيه وينسبوا الى قبيلته وده غير مشهور فالراوي يتعب الناقد يتعب جدا على ما يعرف من هو او ينسبه الى جد بعيد. زي ما قلت لكم المرة اللي فاتت وخرجنا بسبب
القصة دي الى الكلام عن الالباني ورحلته الى الالباني اللي هو البخاري رحمة الله عليه لما كان غضبان من شيخ محمد ابن يحيى الذهلي لانه كان زعلان منه لان ذهلي انت عارف عمل معه يعني آآ حاجة كده مش لطيفة
فكان البخاري ينسبه الى جده او الى جدي جده يعني محمد ابن حزولي هو محمد ابن يحيى ابن عبدالله ابن فارس ابن ذئب الذهلي مشهور جدا بان محمد ابن يحيى الزهلي
ماشي فكان البخاري اما ان يقول حدثني محمد وما ينسبوش وفي شيوخ كثيرون للبخاري اسمه محمد محمد ابن عبدالله المسندي وآآ ابن ابي شيبة الادنى بشهادة عبدالله بن محمد محمد بن عبدالله المسندي محمد بن سلام مسلا
فلو قال البخاري حدثني محمد وسكت الذين استخرجوا على كتاب البخاري زي الاسماعيلي او ابو نعيم الاصبهاني او الذين شرحوا كتاب البخاري زي ابن بطال او الكرماني او مسلا آآ
اه ابن ابي جمرة البدر العيني الحافظ ابن حجر اي حد شرح البخاري لما بيتعرض لمشايخ البخاري او زي ابو الوليد الباجي او زي مسلا ابن عدي اللي هو له كتاب اسمه تراجم شيوخ البخاري
لو البخاري قال حدثني محمد يحتار بقى فيه واحد يقول ده ابن سلام واحد ده الذهلي وواحد يقول ده ده محمد ابن عبدالله المسندي فكان البخاري اذا حدث عن محمد ابن يحيى الذهلي لانه زعلان منه
ما يقولش حدث لمحمد ابن يحيى اما ان يقول حدثني محمد ويسكت او يقول حدثني محمد ابن عبدالله ما هو محمد بن يحيى بن عبدالله بن فارس ابن زئيب فلو قال حدثني محمد بن عبدالله
يشتبه مع محمد بن عبدالله المسندي يحتار اللي ايه النقاد فيه بقى يطلع مين محمد ده او يقول حدثني محمد بن خالد والد جده او يقول حدثني محمد بن زؤيم
تمام فقال لك ده تدليس هو في الواقع يعني انما عما امره لكن بيدخلوا ده في تديس الشيوخ بعضهم كابن مندا مسلا تديس شيوخ فتدليس الشيوخ هو ان يكنى الراوي بكنية غير مشهورة وينسب الى قبيلته
او ينسب الى جد بعيد مسلا يعني ده اسمه تدليس الشيوخ. القصد منه تعمية امره على الناقد النوع التالت تدليس العطف في نوع في تدليس خطير جدا بس انا اخليه للاخر لان ايه ده عايز ايه روقان شوية
انا مروق عموما يعني ما اعرفش انتم مروقين ولا لازم تكونوا ايه مروقين جدا عشان تدليس التسوية ده مشكلة مشكلة وهو النوع الحرام في انواع التدليس كلها اللي بيرتكبه يعني بيبقى آآ ارتكب جناية فعلا
تدليس العطف هو ان يروي شيخ او راو عن شيخين معا سمع من اولهما ولم يسمع من الثاني انما عطفه عليه ذكر الحاكم في كتاب علوم الحديث مثالا لهذا بيقول ان فيه راوي اسمه هشيم ابن بشير
هشام ابن بشير ده احد الثقات من مشايخ الامام احمد بن حنبل وكان يدلس ففي يوم من الايام التلاميذ قالوا له ايه قالوا لبعضهم او قالوا لهشيم حدثنا اليوم حديثا
لا تدلسوا فيه او قالوا لن نكتب عنه اليوم حديثا دلس فيه كلام بهذا المعنى يعني ففطن الى قولهم سمعهم بيقولوا ايه؟ لن نكتب عنه اليوم حديثا دلس فيه طب ماشي
فدلس نوعا غريبا جدا اسمه تدليس العطف فاملى عليهم عدة احاديث يقول فيها حدثنا حصين ومغيرة تمام قالا حدثنا فلان عن فلان عن فلان خلي بالك المدلس يشترط في روايته يقول ايه
حدسنا لو قال عن هنرد روايته على طول ده في كل المدلسين ما عدا تدليس التسوية لان له مشكلة لوحده فانا اخليه للاخر يعني المدلس يقول حدثنا فلان قال حدثنا فلان كده يعني. فهو قال حدثنا حصين
ومغيرة قالا هما الاتنين حدثنا فلان عن فلان عن فلان وبعد ما خلص المجلس قال هل دلست اليوم حديثا قالوا له لأ كده تمام قال لهم بل دلست مش انتم بتقولوا الا النت وحديثا مدلسا؟ ده انا اللي آآ انا اللي بالعبها
يعني انا اللي اقدر اعمل اللي انا عايزه يعني. وانتم ما تعرفوش انا هاعمل ايه يعني قال له لا طب ده انت قلت حدثنا. قال كل حديث قلت فيه حدثنا حصين ومغيرة فسمعته من حصين ولم اسمعه من مغيرة
انما عطف مغيرة على مين على حصين انت عارف لو قال حدثنا مغيرة وحسين يبقى كداب ليه لانه لم يسمع انه مغير انما سمع من ايه؟ من حصين وزال قال حدثنا حصين
وقام مدخل المغيرة وراه خلاص ده اسمه تدليس الايه؟ العطف ان يروي عن شيخين سمع من اولهما المباشر له الذي سمع منه فعلا ويعطف عليه شيخا اخر لم يسمع منه هذا الحديث
لكنه سمع منه احاديث اخرى لكن الحديس ده بالذات لم يسمعه منه انما سمعه من ايه؟ من شيخه الاول. ده اسمه تدليس الايه العطف تمام تدليس السكوت كان يفعله احد الرواة اسمه عمر ابن علي المقدمي
وانا الحقيقة يعني آآ مش قادر اقتنع اوي بهذا النوع من التدليس ان يعزى لعمر ابن علي المقدمين بس الاول اقول لكم ما صورة هذا التدليس وبعدين اقول لكم انا ليه مش مقتنع
آآ الذي اتهم عمر بن علي المقدمي بهذا النوع من التأديس هو ابن سعد. محمد ابن سعد بصاحب الطبقات المشهور بطبقات ابن سعد تلميذي الواقدي يقول ابن سعد في الطبقات كان يدلس تدليسا شديدا
يقول حدثنا ويسكت وينوي في قلبه ان يقطع الكلام انت طبعا قاعد ما تعرفش ايه نيته ناوي يقطع ولا ما يقطعشي انت ما عندكش خبر يعني حدثنا وبعدين يقول بينه وبين نفسه ايه كده انا ايه انا قطعت الكلام
وبعدين يبدأ يقول هشام بن عروة عن ابيه عن عائشة طبعا انت ماسك القلم وبتكتب وراه انت هو قال ايه دلوقتي حدثنا وسكت جايز بيبلع ريقه مسلا جايز جالس غطة
اي حاجة الجايز بيفتكر الاسناد انت ما انتاش عارف حاجة خالص انت ماسك القلم وراه حدثنا ونووا القطع نووا ان يقطع التحديث ولن يبدأ يقول هشام بن عروة عن ابيه عن عائشة انت بتكتب ايه
بالزبط كده انت بتكتب حدثنا هشام بن عروة لما تروح بقى في المجلس بتاعك الخاص في الحي بتاعك في بلدك في اي حاجة بتقول حدثنا عمر بن علي المقدمي قال حدثنا هشام بن عروة ها عن ابيه عن عائشة
لأ هو بقى نوى القطع وانت ما تعرفش طبعا لو ثبت هذا النوع على عمر بن علي المقدمين يبقى احاديثه كلها ايه حكم احاديثه ايه مردودة كلها ليه لانه يدلس في التصريح بالتحديث. الاذكار المدلس بنقول له يتصرح يا لا
طب اذا دلس في التصريح هنعمل له ايه يعني ده بيذكرني بلقاء كان بين الكسائي وابو يوسف وصاحب ابي حنيفة فالكسائي احد اصحاب القراءات المتواترة القنوات السبعة المتواترة احد ائمتها الكسائي علي ابن حمزة
احد رواة احد اساطيل العربية يعني الكسائي كان رأس العربية في الكوفة زي سيباويه رأس العربية في البصرة فسيبا فالكسائي بقى مر اجتمع مع آآ ابي يوسف عند هارون الرشيد
وانت عارف الخلفاء زمان كان مؤدبوهم علماء فكنت تلاقي امير المؤمنين له بقى في العي له في الادب وله في النحو وله في الصرف وله في الفقه وله في الحديث
عشان لما العلماء يقعدوا يتنازروا ما يبقاش زي الاطرش في الزفة يبقى عارف برضو الكلام ده ولهم وقائع غريبة جدا الخلفاء دول يعني من باب ترتيب المجلس يعني اذكر لكم حكاية من الحكايات دي
مرة المأمون جالس كده وحاست بملل فقال للشرطة بتاعته شوفوا لي واحد كده انادمه اخد وادي معه في الكلام كده عشان الملل اللي عندي ده يروح ما بروحوش بيقولوا يجيبوا له مغني
او واحد يقول له نكت وهو بيضحك زي بعض مسلا القادة ولا حاجة كان اذا اراد ان يسافر في الطائرة كان ياخد واحد بيقول نكت المفروض انه رايح بلد اجنبية علشان يجتمع معه رئيس البلد الاجنبي معه ملفات بقى ملفات في الديون وملفات في المساعدات وملفات في
اسلحة وملفات في الاقتصاد والتجارة وبتاع. فالمفترض ان هو قاعد في الطائرة في الغرفة بتاعته في الطائرة ماسك الملفات وعمال يقول لي ايه هنقول كزا وجيب المستشارين انت ايه اللي ناقص عندك في التجارة؟ ايه اللي ناقص عندك في الزراعة؟ ايه اللي ناقص عندك في الاسلحة بتاع يقوم يشغل ايه؟ الطريق عشرة خمستاشر ساعة في الطيارة ولا حاجة فيعني
لأ هو كان ياخد معه واحد مشهور انه بيقول نكت ياخده معه في الطيارة ويقول له قل لي احدس نكتة ويقعد يكهكه بقى من اول ما يطلع يركب الطيارة لحد ما يوصل ايه للبلد اللي هو رايح. لأ المأمون ما كانش كده
واخد بالك؟ المأمون عايز واحد زي اللي ادبه ما الاصمعي كان بيأدب المأمون. الامين له المأمون. فعايز واحد زيه كده فقال لي الشرطة بتاعة شوفوا لي واحد كده من الجماعة العلماء دول
جابوا له النضر ابن شوبير الناظر بن شويل هذا امة واحدة الحديث والعربية والشعر والفقه النضر ده تلميز سيبويه ها تلميذ في النحو فالنظر كان فقيرا جدا ترك بغداد لانه مش لاقي اكل في بغداد. تخيل
بغداد لما خرج من بغداد واراد ان يذهب الى آآ بلد المأمون اللي كان قاعد فيها يعني الرملة اظن ولا لأ مش الرملة افتكرها دلوقتي ايه مروا احسنت الى مروة صح
شيعه ثلاثمائة فقيه ومحدث ونحوي وعروضي تلتمية بيودعوه وهو تارك بغداد قال يا اهل بغداد لوجدت فيكم مدا باقلة كل يوم ما خرجت من بغداد. طبعا لان بغداد كانت حاضرة العالم الاسلامي انذاك
لو لقيت عندكم كيلو فول في اليوم ما كنتش خرجت من بغداد طارق بقى راح لمروة عند امير المؤمنين بقى فجابوا له الناظر بن شوبير دخل عليه النضر وهدومه مقطعاه
فاول ما دخل وعرف نفسه قال يا نضر اتدخل على امير المؤمنين بهذه الخلقان هدوم مقطعة دي قال امير المؤمنين ان حر مرو شديد ودي فتحات تهوية يعني انا مقطع الهدوم عشان الهوا يدخل لي
قال لا بل انت رجل زاهد قال النضر ثم جرى ذكر النساء فقال المأمون حدثني المبارك بن فضالة عن الحسن البصري ان رسول الله صلى الله عليه وسلم قال اذا تزوج الرجل المرأة
آآ لمالها كان له سدادا من عوز يعني الرجل لو تزوج امرأة غنية خلاص هيتكل على مالها ويصرف من مالها والدنيا تمشي يعني كان له سدادا من عوز لأ المأموم قال حدثنا هشيم ايوة
قال حدثنا هشيم قال حدثنا المبارك بن فضالة عن الحسن البصري فقال النضر صدق امير المؤمنين حدثنا فلان ذكر اسنادا له الى الحسن ابن علي ان النبي صلى الله عليه وسلم قال اذا تزوج الرجل المرأة لمالها
كان له سدادا من عوز المأمون كان متكئا فجلس طب ليه جلس؟ اه شوف بقى العلماء لما يكونوا بيخاطبوا الامراء ما يقولوش ايه الزفت اللي انت بتقوله ده لأ مخاطبة الملوك
صنع مخاطبة الامراء والرؤساء والامراء صنعة الذي يريد ان يدخل يعني الى هؤلاء لازم يكون متدرب الاول وانا احكي لكم حكاية غريبة جدا حصلت لي انا شخصيا في بعض البلاد العربية
اللي انا زرتها في اخوة كان لهم علاقة بالامير مباشرة امير البلد يعني فحبوا يعرفوني به فخدوا لي موعد ان انا اذهب اليه فدخلت عليه كان المجلس بتاع الامير زي القاعة دي كلها كده
وعبارة عن كلها كراسي ودي كلها فاضية كده طبعا كراسي الجلسة عليها ايه جالس عليها ناس يعني انا بقى كنت شابا انذاك فاول ما دخلت المجلس الامير قاعد كده بوجه الباب يعني
وطبعا الكراسي كلها مشغولة انا ابقى داخل فتيمموا بسلم على اليمين عايز اسلم عليهم من اليمين بقى تصور هوصل للامير امتى بعد ما نجوز سلمت عليهم كلهم وعلى ما اوصل له تقريبا بعد ربع ساعة كده
فلقيت الاخ اللي معه انا لسه داخل على اسلم يمين بقى ما هو تهمان وها ما انا واخد على كده فقام شاددني من ايدي وداخل بي على الايه على الامير على طول
طبعا كنت هشد ايده وبرضه ايه اكمل يعني المهم شدني يعني شدة جامدة كده ورحت سلمت على الامير وجلست جنبه وقعدت معه ساعة يا راجل مثقف كان بيحضر دكتوراة انذاك
في محمد ابن جرير الشيعي مش الطبري السني. صاحب التفسير. وكانت اول مرة اعرف ان في محمد ابن جرير الطبري الشيعي زي محامد ابن جرير الطبري السني واداني فكرة عنه الحقيقة رجل مثقف يعني
فتخيل يعني لو انا بقى مزاكر بقى ازاي الامراء يعني يعاملون والكلام ده كنت عرفت اني ادخل على الامير على طول مش هاسلم من اليمين على تلتميت واحد مسلا قبل ما اوصل للامير لأه الناس دول بيبقالهم صنعة معينة طريقة الخطاب
بطريقة معينة ليه؟ لانه بني ادم من بني ادم يعني عنده حظ نفس وهو الامير ولابس الامارة وهو بيكلمك وعارف ان انت من جملة الرعية وهو فوق وانت تحت. دي كلها حاجات لابد ان انت تراعيها حتى لا تغضبه يعني
فالنظر ابن شوبير ما قلوش انت غلطان انما روى الحديث على وجه الصحيح هو المأمون قال سدادا من عوز النظرة قالت سدادا من عوزه المأمون جلس اتخض يعني وقال تلحنني يا نضر
قال لا يا امير المؤمنين بل هشيم شيخك هو الذي لحن فيها وانت تبعت لحنه. وفعلا كان هشيم لحانا. اوعى تكون فاكر ان هو قام لازق لهشيم التهمة كده وكده عشان يطلع الامير منها لأ. هشام كان يلحن
تمام؟ والمأمون اخذ الايه اخذ يعني غبط شيخه ورواه كما هو. والله اعلم بقى ازا كان يعني ما هي الحقيقة لكن هشيم كان يلحن على اي حال وعند علماء الحديث هنيجي للمسألة ديت
اذا الراوي اخز عن شيخه خطأ لفظة خطأ هل اذا حدث يحدث باللفظة الخطأ ثم يصوب ولا يروي الصواب مباشرة اهو ده بحث موجود بحث موجود يعني الراوي قال لفظة هي خطأ
انا اتقن واعلم من الشيخ بهذه اللفظة وعارف انه غلطان فيها طب اذا اردت ان احدث هذا الحديث ااحدثه بلفظ شيخي الذي انا اعلم انه خطأ ولا احدث بالصواب الذي اعلمه
التحقيق ان يحدث بلفظ شيخه ثم يصوب لا سيما اذا كان لفظة اذا كانت لفظة عربية. ليه؟ لانه ممكن اللفظة دي كلها مدلول في بلد غير البلد الاخر واللسان العربي واسع جدا
قد يكون هذا عند الكوفيين معلوم وعند البصريين منكر او العكس تمام ويعني في بعض البلاد لها لهجات يعني يقال وان كل هذا الحديث يعني ضعيف الحقيقة انه في بعض البلاد
اه يعني بتخلي البه ميم تقريبا او كده. اللي هو الحديث اللي هو ايه؟ ليس من امر ام صيام في ام سفر ليس من البر الصيام في السفر. كان في قبيلة كده بتقلب البه ميم او كده. وواحد بيكلم النبي صلى الله عليه وسلم بهذا فقام قايل له على لهجة
جت قبيلتي ليس منبر ام صيام في ام سفر كده يعني طبعا اللفظ ده مشهور طبعا في الاحاديث لكنه ضعيف على اي حال فقد يكون فعلشان ما تبدلش ولا تتبدل الروايات لأ قل اللفظ اللي انت سمعته ثم ان اردت ان تصوب
فصوب ما شئت كذلك لاي واحد من المحققين اللي بيحقق المخطوطات اذا وجد لفظة محتملة لكنها من وجهة نظره خطأ فليبق اللفظة المحتملة في المتن وليذكر ما يشاء في الحاشية
الا اذا كانت اللفظة خطأ مائة بالمائة حينئذ يضع الصواب. ليه؟ لان اكثر الناس لا ينظر في الحاشية انما يقرأ من فوق ولا يكاد ينظر في الحاشية. فاذا تأكد مائة بالمائة
ان في لفظة ساقطة لا يستقيم الكلام الا بها. او فيه لفظة خطأ مائة بالمائة ممكن يبدلها في المتن في في اصل الكلام. والامر كما قلت لكم يذكرها على وجهها ثم يعني كما اخذها من شيخه ثم يصوب في الحاشية ما يشاء
تمام المهم انه حدث ما بين مأمون والنبض الى رواية طويلة انا كنت حكيتها قبل ذلك لكن بس اردت ان اذكر لكم الخلفاء ما كانوش جهلة كان لهم نصيب في كل فن. بسبب ان الذي ادبوهم كانوا الايه؟ كانوا من العلماء
المهم ان الكسائي وابو يوسف في مجلس هارون الرشيد الكسائي بيقول لابي يوسف ابو يوسف طبعا فقيه احد صاحبي ابي حنيفة. انت عارف ابو حنيفة له صاحبان مشهوران ابو يوسف
ومحمد ابن الحسن الشيباني لما يقول لك ابو حنيفة وصاحباه يبقى هم الاتنين دول فالكسائي انت عارف امام النحو في الكوفة فبيقول لابي يوسف يا ابا يوسف من اتقن النحو استغنى عن الفقه
ليه؟ لانه بالنحو بتاعه هيعرف الفقه. يعني الفقه جاي ايه تحصيل حاصل بسبب النحو الله فقال له زكرم قال له يلا نتناظر اما اشوف فقال له اجبني بفقهك يا ابا يوسف
رجل قال لامرأته انت طالق طالق طالق او قال لها انت طالق وطارق وطالق او قال لها انت طالق ثم طالق ثم طالق. اي هذه تقع قال كلها قال بل لا تقع الا الثالثة
ليه قال له الاولى انت طالق طالق طالق. دا تأكيد تأكيد لفظي فطارق التانية هي عين الاولى وطارق التالتة هي عين التانية والاولى بيأكد الطلاق بتاعه كما لو قال رجل لاخر انت الكريم الكريم الكريم
يبقى اكد الكرم بايه تأكيد لفظي ده ده في اللغة يعني طبعا بماذا عن الفقه طبعا انت عارف المناظرات والحاجات اللي زي دي مش لازم يبقى فيه علم يعني اذ لازم المذهب
ليس بمذهب ده هو بس ايه؟ دي بتبقى ملح يعني ها لكن هو ابو يوسف يقول له قل له بيقول له بالعربية انا اقدر اعرف الفقه قال له وطلق التانية
ان الواو عاطفة فطلق التانية معطوفة على الاولى وطلق التالتة معطوفة على التانية على الاولى اما ثم فهي تفيد الترتيب مع التراخي تراخي. فطارق الاولى كأنها قال لها انت طالق
ثم حصل فصل زمني وبعدين قال لها انت طالق يبقى طالق التانية دي غير الاولى. اللي حصل فاصل زمني تمام؟ لان ثم تفيد التراخي تراخي الاولى عن الايه؟ التانية عن الاولى يعني
تمام فقال له اجبني بلغتك او بنحوك يا كسائي رجل سجد للسهو فسها في السهو يعمل ايه ده بقى قال له المصغر لا يصغر يعني ما لقاش حاجة قال له المصغر
لا يصغر واخد بالك المهم ما علينا من الصواب في هذا لما قصدت طبعا ان انا اعمل محاكمة ولا اقول لك من الصواب في الكلام ده يعني لكن عمر ابن علي المقدمين ده اللي خلانا نخرج ايه
آآ ونعمل الحاشية الطويلة دي اذا كان المدلس حتى نقبل روايته لابد ان يقول ايه حدثنا انما ده يدلس في التحديث طب ده نعمل له ايه ده دابا زين مصغر لا يصغر هنعمل له ايه
اذا كان يدلس وهو يقول حدثنا. طب هنجيب له صيغة منين ده طب نخترع له ايه؟ علشان نضمن ان هو لم يدلس اللي خلاني قلت لكم انا عندي وقفة باتهام عمر ابن علي مقدما بهذا النوع
انه لو ثبت عليه هذا النوع من التدليس تسقط رواياته كلها سواء عن عن او صرح بالتحديث والذي رأيته في كلام العلماء يحيى ابن معين واحمد بن حنبل وآآ امثالهما
انهما قالوا اذا صرح بالتحديث قبل خلاص يبقى تدليس التدليس ايه ها الاسناد احسنت يبقى هو تدليس في تدليس الاسناد. اللي هو اكثر الانواع دورانا في الايه في الاحاديث انما اذا ثبت انه يدلس في التصريح
يبقى ما فيش حد يقول لي انه يقبل حديثه اطلاقا وعمر ابن علي المقدمي له احاديث في الصحيحين قبلها البخاري ومسلم يبقى البخاري ومسلم واحمد بن حنبل ويحيى ابن معين الاربعة دول واخرون يرون ان عمر ابن علي المقدم
يدلس تدليس الاسناد وليس تدليس الايه؟ السكوت خلاص؟ لكن هذا يعني اه ذكرته على سبيل المثال عشان تفهم يعني ايه انت دي السكوت. بس لكن لم ارى احدا اعل حديثا بتدليس السكوت اطلاقا ولا في عمر ابن عليم مقدما
لكن لانه نوع ذكر في كتب الحديث علم الحديث يعني فانا اذكره لكم. وان كان من الناحية اللي من ناحية العملية مش موجود وكذلك تدليس العطف تقريبا يعني مش موجود
لكنه انواع موجودة. انت لابد ان تكون عالم بها لان ازا كنت راجل مشتغل بالحديث ويخفى عليك مثل هذا يكون قبيحا بك لازم يكون عندك فكرة حتى وان لم يكن له يعني جانب عملي في آآ الشغل يعني
يبقى قلنا تدليس الاسناد وتدليس الشيوخ وتدليس العطف وتدليس بالسكوت وتدليس البلدان والاماكن ده طريف ولكن له مشكلة احنا مسلا هنا في الدوحة في شارع مسلا اسمه شارع دمشق مسلا
او شارع مكة طيب انت الشيخ بتاعي وانا هاخدك ونقعد في الشارع ده في محل اكل ولا حاجة ولا بتاع وبعدين احنا قاعدين على الترابيزة انت حدستني فانا خرجت وقلت حدثني فلان بدمشق
دمشق اللي هو ايه اه لكن لما تقرأها تبقى دمشق ايه دمشق الشام تمام اهو تدليس البلدان والاماكن لا راح دمشق ولا دخلها ولا شافها بعينه بس كان موجود في شارع ايه
دمشق او شارع مكة حدثني فلان بمكة اي واحد ينصرف دينه الى ايه؟ الى البلد الحرام تمام نطلع آآ على الخليج عن ناحية تانية عند الدفنة كده تمام؟ وقل حدثني فلان في بلاد ما وراء النهر
ها اي ترعة كده ونروح الشط التاني يبقى بلادنا وراه الايه بلاد ما ارى انها بلاد ما وراء النهر ده كازاخستان وطاجاكستان والكلام ده يبقى دي معناها انك انت ايه
لك رحلة ولد بقى ايه كعب داير عمال يلف على البلدان حتى يلقى الشيوخ. فهذا تبجح بكثرة الرحلة وطبعا اول ما التلاميز يعرفوا ان الراجل ده ذهب الى هؤلاء البلدان يروحوا يقعدوا تحت رجليه
ان شاء الله حتى يعمل فيهم ان شاء الله يزلهم حد يروحوا له برضه يعني انتم عارفين فيه راوي امام كبير من طبقة البخاري ومسلم. اسمه محمد بن اسحاق محمد بن اسحاق الثقفي
السراج ابو اسحاق السراج ده له عوالي له عوالي. العوالي اللي هي ايه الاسانيد ها قليلة العدد يعني انت عارف الاسناد العالي زي ما قلت لك ان يقل عدد الوسائط بينك وبين النبي عليه الصلاة والسلام ده اللي هو اعلى واشرف انواع العلو
يعني مالك اعلى اسنادا ولا الشافعي الشافعي ما لك. ليه بقى ما لك مالك اهو عن نافع عن ابن عمر يبقى بين ما لك والنبي صلى الله عليه وسلم كم واحد
اتنين الشافعي بيقول حدثني مالك يبقى بيني وبين النبي كم احمد يقول حدثني الشافعي عن مالك يبقى منه النبي صلى الله عليه وسلم كم اربعة وهكذا فالعلو اللي هو تقليل عدد الوسيط. وانا قلت لكم
سلاسيات الكتب التلاتة في الكتب الستة اللي هو البخاري وابن ماجة ومين الترمزي تمام دول فيهم ثلاثيات بقية الكتب التلاتة مسلم النسائي ابو داوود رباعية السراج كان له عوالي جمعها
في جزء طب اعلى اسناد للسراج كان كم اربعة اهو زي آآ النسائي وزي مسلم يعني اربعة دي عوالي السراج فا الطلبة طبعا انت عارف بيتهافتوا على العوالي. زي ما قلت لكم ابن معين وهو بيموت قيل له ما تشتهي؟ قال ايه
بيت خالي واسناد عالي تمام فرايحين بقى لان محمد ابن اسحاق سراج امام ثقة كبير فعايزين ياخدوا العوالي بتاعته فاللي كان عايز ياخد العوالي كان يقول له تنام على السلم بتاع بيتي ليلة في التل كده
ها الدنيا توتر عليه البرد ينزل عليه التلج ينزل عليه لازم يبات ليل على السلم شف الزل اهو عشان تاخد العوالي بتاعتي هتنام ليل على السلم على باب الدار فالرواة
سموا الجزء ده ايه البيتوتة ما هو طبعا عضمه نشف على مخاد العوالي دي هذا الجزء من عوالي ابي اسحاق السراج اسمه البيتوتة تمام فكانوا بيشتهوا هذا النوع من الايه؟ من
فكتر ما كل ما الراوي يكون عنده رحلة اكتر يتهافت الايه؟ الطلب عليه يقول لك ده زو الرحلة له رحلة لكن مشكلة هذا النوع ايه انه موهم يعني ممكن واحد ما يكونش دخل دمشق اطلاقا
وفيه راوي في دمشق لم يخرج من دمشق اطلاقا وقال هذا حدثني فلان بدمشق يبقى كداب ولا لا كداب ما انا قلت لك هو ما دخلش دمشق والراو اللي حدث عنه ما خرجش من دمشق
اين لقيه ما هو ده يبقى كداب فده المشكل في هذا النوع من انواع التدليس ده المشكل لان بيبقى فيه انقطاع بلاش يقول حدثني. يقول عن فلان بلاش يقول حدثني عن فلان
اذا لم يكن مدلسا انت هتصحح السند على طول لان انا قلت لك دلوقتي الراوي غير المدلس اذا قال عنه تقبل روايته اذا قال عن تقبل روايته طب ده لا دخل دمشق ولا ولا اللي حدث عنه خرج من دمشق
وقال عن فلان مش ده يوهم الاتصال ولا لأ يوهم الاتصال فده مشكل في هذا النوع وده برضو كان بيرتكبه بعض الايه؟ بعض المدلسين. اللي هو تدليس الايه؟ البلدان والاماكن
ما اعرفش احنا فاضل لنا قد ايه على آآ الساعة ما تخلص لانه عايز يدخل في تدريس التسوية وما عرفش يعني المجال قدامنا قد ايه ربع ساعة لا ان شاء الله يكفي
طرطق ودانك منك له تدليس التسوية او تدليس التجويد. كانوا القدماء يسموه تدليس تجويد اولا نفسر الاسم المصطلح يعني لو افترضنا ان هنا حفرة حفرة خلاص وجه واحد غطاها حطب
حاجة خفيفة كده وحط على الحطب ده تراب عشان يبقى زي الشارع يعني او صخرة او اي حاجة وانت ماشي فانت ماشي بقى وتك تك تك وجيت على الحفرة دي وماشي هيحصل لك ايه
هتقع فيها طب ليه انت وقعت في الحفرة يا ترى لان اللي عمل العملة دي سوى هذه الحفرة بالشارع فانت ظننت انها كبقية الطريق فوقعت فيها لانه ايه سوى الحفرة بالطريق
خلاص كده ؟ او تدليس التجويد انه جود هذه الحفرة فجعلها كالطريق فانت ماشي مش واخد بالك فاكر ان كله زي بعضه فجيت عليها قمت واقع في الايه في الحفرة دي لانك تظن انها كبقية الايه
الطريق. جميل قوي كده مفهوم مفهوم. انا بتكلم كاني بكلم ناس فيكي جي ها؟ اه لانه يعني لازم تخرج وانت فاهم كويس جدا هذا النوع من التدليس. اللي انا قلت لكم ان
يرتكب محرما زي اللي وقعك الحفرة دي. افترض انك وقعت يا اخي ورجلك اتكسرت ارتكب معك جرم ولا لأ اه ارتكب جرما معه كسر لك رجلك اهو بالزبط كده زي الحديس بالزبط
طبعا دي بصراحة كانت عايزة سبورة او عايزة شاشة لكن انا هقولها المرة دي والمرة الجاية ان شاء الله هجهز انا شاشة وتزبط المسألة اللي معه قلم وورقة يكتب ورايا
واللي ما معهوش يتخيل وركز معي فيها الاسناد الاتي الوليد ابن مسلم ده مدلس تدليس تسوية يدلس تدليس التسوية او تدليس التجويد الوليد بن مسلم قال حدثنا الاوزاعي عن عبدالله بن عامر
عن الزهر عن انس خلاص يبقى الوليد ابن مسلم قال حدثنا الاوزاعي عن عبدالله بن عامر الاسلمي عن الزهري عن انس الوليد ابن مسلم بيعمل ايه في الاسناد بقى طب
تدليس الاسناد لو حب الوليد ابن مسلم يدلس هدية الاسناد يعمل ايه يسقط مين تمام يسقط الاوزاعي يسقط شيخه تدليس الاسناد الراوي المدلس يسقط ايه شيخه المباشر الذي حدثه خلاص
مدرس التسوية يسقط شيخ شيخه وليس شيخه يسقط ايه شيخ شيخه اللي هو مين عندكم عبدالله بن عامر بشرط ان يكون شيخه سمع من شيخ شيخه او لقيه او يحتمل ان يلقاه
يعني يكون الاوزاعي لقي الزهري اللي هو شيخ شيخه بهذا الحديث خلاص ده شرط والا لو وقع عبدالله بن عامر وكان الاوزاعي لم يلتقي بالزهري انت وانت مغمض كده تقول الاستاد ايه
منقطع تمام يبقى الاوزاعي عن الزهر بقى لما اسقط عبدالله بن عامر الاسامي من السكة وسوى الاسناد. طب سواه ازاي ما هو ده الحفرة بقى دي الحفرة اللي انا قلت لكم عليها
سواه ازاي ؟ قال لك ما هو الاوزاعي لقي الزهري فلما يقول لك الاوزاعي عن الزهري طب ما تقول ما الاوزاعي تلميز الزهري. فالاسناد متصل ولا لأ متصل يبقى الناقد ما يعرفش ان حصل سقوط في الاسناد
ليه؟ لان ظاهر الاسناد متصل ولا يكاد يعرف هذا النوع الا امثال البخاري ومسلم واحمد واماعين وابو حاتم وابو زرعة والدركوتني والجماعة الايه الكبار دول الكبار دول اللي هو يعني ينطبق عليهم ما قاله ابن صاعد في البخاري
يحيى ابن محمد ابن صاعد احد الائمة الكبار الثقات النقاد ابن صاعد لما سئل عن البخاري قال هو الكبش اللطاح كبش نطاح. كبش النطاح يعني ايه يعني لا يكاد يسبت لمناظرته احد. يفتح دماغه على طول ينطحه
ها كبش النضاح وفي مرة قال ذاك الباذل الباذل اي الكامل هم ده الائمة الكبار دول اللي يكتشفوا هذا النوع لانهم كانوا عادة يحفظون الاسانيد المكذوبة. مش صحيحة لا المكذوبة كمان
التي يمكن ان تشتبه يعني مرة الامام احمد بن حنبل دخل على يحيى بن معين وهو يكتب صحيفة كل ما حد يدخل على ايحاء يقوم يطوي الصحيفة عنه. عشان ما يشوفش هو بيكتب ايه
احمد بن حنبل واحد معين كانوا ايه؟ لهم علاقة خاصة جدا يعني فالامام احمد بيقول له ما الذي تكتبه يا ابا زكريا؟ ما هو بيخفيه عن الناس كل ما حد يدخل يقوم طاوس الايه الكتاب
كراسة يعني فقال اكتب حديث ابان عن انس ابان ابن ابي عياش وكان كذابا فاذا جاء جائن مدلس وجعل ابان ثابت اقول له كذبت بل هو ابان اهاه للدرجة دي
يعني ايه في زمان في الخطوط القديمة ما كانش فيه اعجاب الاعجاب اللي هو النقط لما تكتب ثابت بدون ما تحطوا نقط ادي نبرة والف ونبرة وشدة كده زي الته
ما فيش نقط ممكن تبقى نابت ولا لأ يبقى ثابت تبقى يابس حط النقط نقطتين فوق ولا تحت ولا تحت ولا فوق نقطة ولا نقطتين تطلع لك بكلمة جديدة تمام
ما هو ما فيش نقط فابان ثابت قريب من بعضها خلاص فييجي بعض الرواة المغفلين بدل ابان عن انس يخليها ثابت عن مين عن انا. طب ثابت ده ثابت ابن اسلم البناني لازم انس ابن مالك عشرين سنة
ومن اخص تلاميذ انس بن مالك رضي الله عنه حماد ابن سلمة عن ثابت عن انس من اوثق الاسانيد اسناد ذهبي لكن ابان ابن ابي عياش عن انس ابان كداب
فيقوم يحيى ابن معين يكلف نفسه يحفز الاسانيد الغلط ابان عن انس يكتبها ويحفظها فاذا جاء سيء الحفظ فغلط فجعل ابان عن عن انس خلاها ثابت عن انس يقول له كذبت بل هو ابانا عن انس
وانت غلطان شف وصل من عنايتهم باحاديث النبي صلى الله عليه وسلم حتى يذب الكذب عنها انه بيحفظ الغلط عشان لو واحد غلط يقول له كذا فتخيل المجهود الذي بذلوه في هذا
يا جماعة علماء الحديث لهم منة في اعناق الامة لا يعرفها الا من عرف قدرهم وعرف جهدهم الامة عقت علماء الحديث ليس في هذا الزمن بل في ازمان اخرى قبل ذلك
لانهم نبهوا ان هذا الحديث كذب او باطل او منكر وتلاقي واحد فقيه راح ياخد منه فقه واحد واعظ يقوم يقول للحديث الكذب او المنكر في الوعظ بتاعه وهم نبهوا على هذا وصنفوا كتبا في الاحاديث المكذوبة والموضوعة والمنكرة والباطلة والكتب مطبوعة موجودة او مخطوطة
صنفوها قديما وكان كانت موجودة بين يدي الناس انذاك يبقى لا يستطيع ان يعرف هذا النوع تدليس التسوية او تدليس التجويد الا العلماء الكبار الافذاذ. لكن لو واحد مش حافظ الاسانيد
بيعتمد على الفهارس زي حالاتنا كده وزي من سبقونا يعتمد على اطراف الكتب وهذه الاشياء لا يكتشف هذا النوع من الاسناد. وهذا فيه تغرير بالناقد الذي سيحكم على الحديث بالايه؟ بالصحة
كان المفروض يقول هذا حديث ضعيف. لان عبدالله بن عامر الاسلامي متروك اسقطه الوليد بن مسلم لانه متروك طب المتروك ده اول ما تشوفه في الاسناد هتعمل ايه في الاسناد
اترد الحديث فيقوم يسقطه لك بقى وبعدين الذي غرك ايضا انه صرح عن شيخه بالتحديث فواحد يقول لك الوليد المسلم مدلس. طيب يا اخي ما هو قال حدثنا الاوزاعي. لا يا حبيبي. المشكلة مش في شيخه
المشكلة في من في شيخ شيخه ده المشكلة في شيخي شيخه وشيخه لقي شيخ شيخه اللي هو الزهري الزهري بل لما تشوف انت الاوزاعي عن الزهري تقول المتصل ولا لأ
طول متصل والاوزاعي ثقة والزهري امام ثقة عن ثقة يبقى الحديس صحيح يبقى انت كناقد الحديث الضعيف هتخليه صحيح يبقى ادخلت على السنة ما ليس فيها ولا لأ لا فرق
بين ان تدخل الباطل في الحق او ان تخرج الحق من الحق ما فيش فرق زي المحاسب الزايد في الخزنة زي الناقص صح ولا انا غلطان يا جماعة في حد محاسب فيكم
مش ازاي زي الناقص في الخزنة ازاي زي الناقص؟ اهو ان يدخل الباطل في الحق او ان يخرج الحق الاتنين زي بعض لنو اضر بالحق في النهاية سواء خلطه بباطل او اخرج الحق اصلا
حتى انك لا تعرفه يبقى تدليس التسوية او كما يقول القدماء تدليس التجويد حرام لا يجوز ده كان بيرتكبه. طبعا قبل ما اغادر قصة الوليد المسلم ابو مسهر احد ائمة الشام والوليد مسلم شامي
لما كان بيعمل القصة دي فراح آآ يعني ابو مسرب بينقل عن الهيثم اظن ابن خارجة قال للوالد المسلم لماذا تفعل هذا اذا كان الاوزاعي يروي عن عبدالله بن عامر عن الزهري. ويروى عن ابراهيم بن مر عن الزهري. وروى عن فلان عن الزهري. فتسقط انت هؤلاء
ويكون الحديث منكر يضاعفون الزهري ما هو عايزين يدوروا على علة الاوزاعي عن الزهري مسلا عن انس اذا علمتم ما في الجرجير لزرعتموه تحت السرير ده حديس خلي بالك ها ده حديس بس موضوع مكذوب يعني. على النبي صلى الله عليه وسلم. زي المؤمن كيس فطن
مكذوب على النبي صلى الله عليه وسلم الهريسة تشد الظهر بس الهريسة مش الهريسة بتاعتنا الحلوة اللي احنا معروفة. ده الهريس اللي موجود عندكم انتم اللي هو البر مع اللحم مش ده الهريس
اللي موجود في الخليج يعني ده اسمه الهريس برضو اسمه الهريس. هي دي الهريسة المقصودة في الحديث. مش الهريسة والبسبوسة والكلام ده يعني الهريسة تشد الظهر لو علمتم ما في الحلبة لاشتريتموها بوزنها ذهبا
الباذنجان شفاء من كل داء ها ويقول لك اكل النبي صلى الله عليه وسلم باذنجانة في لقمة ليه؟ هو بوقه قد ايه بازنجانة في لقمة ثم قال الباذنجان شفاء من كل داء
ايه ده حاجة عجيبة. ربيع امتي في العنب والبطيخ يبقى ما لهاش ربيع لما يكون رابعها في العنب ابقى قابلني ها ولا في المشمش الاحاديس دي انتم بتسمعوه وبتضحكوا هل ممكن واحد يتخيل ان ده ممكن النبي يقول الكلام ده
والله ناس بيطلعوا على المنابر يقولوا الكلام ده يعني بلغ من غفلتهم انه مش عارف حتى يميز ان كلام النبي عليه الصلاة والسلام بيبقى عليه نور حتى من جهة العربية مسبوك حلو وجميل
انت لما تسمعه ودنك تستريح لسماع حديث النبي عليه الصلاة والسلام واخد بالك فتخيل بقى الاوزاعي عن الزهري عن انس الباذنجان شفاء من كل داء طب انا عايز اعرف مين اللي عمل العملة دي
ما انت ممكن واحد يقول لك الزهر اللي عملها فهو بيقول له اذا انت اسقطت الضعيف الصق العلماء المناكير بشيخك بالزهري اه مش بشيخك بالزهر نفسه اللي انت اسقطت الراوي ولزقت الحديد بالزهري
قال فلم يلتفت الى قولي اللي كان بيرتكب هذا النوع من التدليس الوليد المسلم محمد بن مصفى احيانا الاعمش وسفيان الثوري احيانا لكن اللي كان واه ما انساش كمان بقية ابن الوليد
اه بقية ده يعني كان استاز في الحاجات دي كان ابو حاتم الرازي يقول كان بقية من افعل الناس لهذا لتدليس التسوية في حديث اورده ابن ابي حاتم في العلل وابو حاتم ابوه علق على هذا الحديث بهذا
يبقى انا عندي بقية ابن الوليد حتى ان الدارقطني قال احاديث بقية ليست نقية فكن منها على تقية اهو ده يدخل في التصحيف. بقية ما تحطش نقط جت التلاتة ولا لأ ؟
ما هو بقية اكتبه وشيل النقط ممكن تبقى بقية ونقية وتقية. صح اهو جابها لك اهو احاديث بقية ليست نقية فكن منها على تقية بسبب انه كان مدلس سديس الايه؟ تدليس التسوية. هيتفضل لنا ان شاء الله تعالى المرسل الخفي. بس وننهي الكلام على قوادح
اتصال السند يبقى لما عالم من العلماء يقول لك هذا حديث صحيح يبقى عمل ايه المسكين ده عشان يقول لك هذا حديس صحيح والكلام بتاعنا ده وكلامنا كله في اول ايه
اول شرط من شروط الحديس الصحيح ده احنا كده على السطح انت واقف على البحر وبليت رجلك بس لسة ما مشتش جوة لكن احنا هنوصل لما نوصل للشزوز والعلة هذه هي لجة البحر
ازا ما كتش معك بقى العوامة يبقى هنصلي عليك الجنازة بقى لازم يكون معك عوامة لو دخلنا في لجة البحر. لو وصلنا للشذوذ والعلة. والشذوذ على وجه الخصوص ده بيغرق فيه ناس
واكثر من يغرق في بحر الشذوذ الفقهاء بكل اسف وانا سادلل لكم بادلة لا اخر لها على ما اقول اكثر الناس احتجاجا بالاحاديث الشاذة الفقهاء لانهم يعني لهم يعني حاجة غريبة كده عندما نصل الى هذا البحث سنقف معه طويلا
وانا مش عايزكم تزهقوا لان هذا لب علم الحديث. اللب بقى اللي اميز به اللي بيفهم اللي ما بيفهمش معرفة الشذوذ والعلة تمام؟ فيبقى لنا ان شاء الله المرسل الخفي
وينتهي الايه؟ الكلام على اول شرط في شروط الحديث الصحيح انا لي سؤال بالله عليكم يعني انا قدرت افهمكم اصل انا يعني ما اعرفش ليه عندي وسواس انكم مش فاهمين
يعني نفسي استريح نفسي استريح واطمن انكم فاهمين وانا فعلا انا عن نفسي فاهم لكن نفسي احس انكم فاهمين. وعلى اي حال اه الامتحانات اللي انا هديها لكم هتبين لي ازا كنتم فاهمين ولا لأ. وفعلا والله من قلبي
اتمنى انكم تكونوا فاهمين ومن قلبي اتمنى ان يكون كل هذا العدد من المحدثين لاني احب الخير لكم ان تكونوا من الذابين عن النبي هذا شرف باذخ لا يكاد يصل اليه الا افراد من هذه الامة المرحومة. افراد
من بني ادم من هذه الامة المرحومة هم الذين يتشرفون بانهم يذبون الكذب ويصونون السنة. سنة النبي صلى الله عليه وسلم ويذبون الكذب عنه صلى الله عليه واله وسلم بابي هو وامي. وفي الختام اسأل الله ان يبارك لكم في العلم
تقبل منا ومنكم صالح العمل. اقول قولي هذا واستغفر الله العظيم لي ولكم. وصلى الله وسلم وبارك على نبينا محمد. والحمد لله لله رب العالمين ربنا يحفظك